pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยออกมาตรการช่วยลูกค้าที่ได้รับผลกระทบจากไวรัสโคโรนา
วันศุกร์ที่ 31 มกราคม 2563
กรุงไทยออกมาตรการช่วยลูกค้าที่ได้รับผลกระทบจากไวรัสโคโรนา
ธ.กรุงไทยออกมาตรการเร่งด่วน ช่วยเหลือและบรรเทาความเดือดร้อนของลูกค้าที่ได้รับผลกระทบจากการระบาดของไวรัสโคโรนา ทั้งธุรกิจที่เกี่ยวข้องกับภาคการท่องเที่ยวและส่งออกสินค้าไปยังจีน โดยพักชําระหนี้เงินต้นตามระดับผลกระทบ ขยายระยะเวลาชําระหนี้และการค้ําประกัน
ธนาคารกรุงไทย ออกมาตรการเร่งด่วน ช่วยเหลือและบรรเทาความเดือดร้อนของลูกค้าที่ได้รับผลกระทบจากการระบาดของไวรัสโคโรนา ทั้งธุรกิจที่เกี่ยวข้องกับภาคการท่องเที่ยวและส่งออกสินค้าไปยังจีน โดยพักชําระหนี้เงินต้นตามระดับผลกระทบ ขยายระยะเวลาชําระหนี้และการค้ําประกัน ตลอดจนสนับสนุนค่าธรรมเนียม บสย. ค้ําประกัน พร้อมแสดงความปรารถนาดี และห่วงใยไปยังพี่น้องชาวจีนที่ได้รับผลกระทบในครั้งนี้
นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า จากสถานการณ์การแพร่ระบาดของไวรัสโคโรนา สายพันธุ์ใหม่ ที่เกิดขึ้นในเมืองอู่ฮั่น สาธารณรัฐประชาชนจีน ซึ่งได้ขยายไปยังเมืองต่างๆ ในจีน และอีกหลายประเทศ ส่งผลให้กลุ่มนักท่องเที่ยวจีนที่มาเที่ยวไทยปีละกว่า 10 ล้านคน มาเที่ยวน้อยลง ประกอบกับจีนเป็นส่วนสําคัญของโครงสร้างการเติบโตของเศรษฐกิจไทย ส่งผลให้กระทบต่อภาคธุรกิจโรงแรมและการท่องเที่ยว รวมทั้งการส่งออกสินค้าไปยังจีน ซึ่ง นายประสงค์ พูนธเนศ ประธานกรรมการธนาคารกรุงไทย และคณะกรรมการ ตระหนักในปัญหาดังกล่าวและได้มอบหมายให้ฝ่ายจัดการเร่งออกมาตรการช่วยเหลือเป็นการเร่งด่วน เพื่อช่วยคลายความวิตกกังวลให้กับผู้ประกอบการและเพิ่มความยืดหยุ่นให้ธุรกิจมีความพร้อมที่จะเผชิญและรับมือกับสถานการณ์ได้อย่างเต็มศักยภาพ
ผู้ประกอบการที่ได้รับผลกระทบในการทําธุรกิจ เช่น ธุรกิจโรงแรม ธุรกิจเกี่ยวเนื่องกับการท่องเที่ยวและการส่งออกสินค้าไปยังจีน ธนาคารพักชําระหนี้เงินต้นตามระดับผลกระทบ ทั้งนี้ ไม่เกิน 12 เดือน และขยายเวลาชําระหนี้ให้สอดคล้องกับธุรกิจ สําหรับลูกค้ารายที่ใช้ บสย. ค้ําประกันสินเชื่อเดิม สามารถขยายระยะเวลาค้ําประกันออกไปได้อีก 5 ปี โดยลูกค้าไม่ต้องเสียค่าธรรมเนียมใดๆ และเป็นไปตามเกณฑ์ของ บสย. นอกจากนี้ ธนาคารยังจะติดตามและเฝ้าระวังผลกระทบอย่างใกล้ชิด เพื่อให้การช่วยเหลือที่สอดคล้องกับความต้องการของลูกค้าต่อไป
สําหรับผู้ประกอบการ SME ที่มีความประสงค์ใช้สินเชื่อในการดําเนินธุรกิจ สามารถขอสินเชื่อในอัตราดอกเบี้ยเริ่มต้น 4% ต่อปี กู้ได้สูงสุด 3 เท่าของหลักประกัน ผ่อนนานสูงสุด 7 ปี ยกเว้นค่าธรรมเนียม บสย. ค้ําประกัน 4 ปีแรก และสินเชื่อ SME อีก 10 ประเภท ให้เลือกใช้ตามความต้องการของธุรกิจ ดอกเบี้ยเริ่มต้น 4% ต่อปีเช่นเดียวกัน ภายใต้แคมเปญ “กรุงไทย SME เคียงข้างธุรกิจคุณ” ธนาคารกรุงไทยพร้อมอยู่เคียงข้างธุรกิจของลูกค้าเพื่อให้สามารถผ่านอุปสรรคต่างๆ ไปได้ และสนับสนุนลูกค้าให้เข้าถึงแหล่งเงินทุน รวมทั้งเสริมสร้างความแข็งแกร่งทางการเงิน ผู้ประกอบการที่สนใจสอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา สํานักงานธุรกิจทั่วประเทศ หรือเว็บไซต์ www.ktb.co.th
นายผยง ศรีวณิช กล่าวในตอนท้ายว่า ในนามของธนาคารกรุงไทย ธนาคารพาณิชย์ของรัฐ คณะกรรมการ ผู้บริหารและพนักงานทุกคน ขอส่งกําลังใจให้ชาวอู่ฮั่น และชาวจีนที่กําลังเผชิญกับสถานการณ์ดังกล่าว ในการฟันฝ่าวิกฤต รวมทั้งทีมแพทย์ พยาบาลที่เสียสละ กล้าหาญ และอดทนในการทําหน้าที่รักษาผู้ป่วย ขอให้ทุกท่านมีพลังกายและพลังใจที่เข้มแข็ง ปลอดภัย และผ่านพ้นเหตุการณ์ครั้งนี้ไปได้ด้วยดี
ฝ่ายกลยุทธ์การตลาด
โทร.02-208-4174-8
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน เผย ดัชนีความเชื่อมั่นเศรษฐกิจฐานราก ไตรมาส 2 ปี 2562 ปรับลดลง
วันพุธที่ 24 กรกฎาคม 2562
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน เผย ดัชนีความเชื่อมั่นเศรษฐกิจฐานราก ไตรมาส 2 ปี 2562 ปรับลดลง
ผลการสํารวจดัชนีความเชื่อมั่นเศรษฐกิจฐานรากประจําไตรมาส 2 ปี 2562 ดําเนินการสํารวจกลุ่มตัวอย่างประชาชนที่มีรายได้ไม่เกิน 15,000 บาท ทั่วประเทศ พบว่า ดัชนี GSI ไตรมาส 2 ปี 2562 อยู่ที่ระดับ 42.4 ปรับลดลงจากไตรมาส 1 ปี 2562 ที่อยู่ระดับ 46.1
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า “ผลการสํารวจดัชนีความเชื่อมั่นเศรษฐกิจฐานราก (GSI) ประจําไตรมาส 2 ปี 2562 ได้ดําเนินการสํารวจจากกลุ่มตัวอย่างประชาชนที่มีรายได้ไม่เกิน 15,000 บาท ทั่วประเทศ จํานวน 2,186 ตัวอย่าง พบว่า ดัชนี GSI ไตรมาส 2 ปี 2562 อยู่ที่ระดับ 42.4 ปรับลดลงจากไตรมาส 1 ปี 2562 ที่อยู่ระดับ 46.1 เนื่องจากประชาชนฐานรากมีความกังวลต่อภาวะเศรษฐกิจในปัจจุบันจากรายได้ที่ลดลง ราคาสินค้าเกษตรยังทรงตัวอยู่ในระดับต่ํา ขณะที่ค่าครองชีพปรับตัวสูงขึ้น ประชาชนจึงยังระมัดระวังการใช้จ่าย สําหรับระดับ GSI ในอนาคตอีก 6 เดือนข้างหน้ามีมุมมองที่ดีขึ้นเล็กน้อยอยู่ที่ระดับ 43.3 แต่ยังคงมีความกังวลต่อปัญหาค่าครองชีพที่สูงขึ้น และเสถียรภาพของรัฐบาลใหม่ในการผลักดันนโยบาย และมาตรการต่างๆ
อย่างไรก็ตามเมื่อพิจารณาดัชนีความเชื่อมั่นในด้านต่างๆ เทียบกับไตรมาสก่อน พบว่ามีเพียงด้านการจับจ่ายใช้สอยปรับตัวเพิ่มขึ้นเล็กน้อยจากไตรมาสก่อนหน้า เนื่องจากภาระการใช้จ่ายในช่วงเปิดเทอม ส่วนความสามารถในการชําระหนี้สิน การออม การหารายได้ โอกาสในการหางานทํา และภาวะเศรษฐกิจปรับตัวลดลง เนื่องจากภาพรวมเศรษฐกิจขยายตัวชะลอลงตามภาวะเศรษฐกิจโลก และสถานการณ์การเมืองในประเทศที่ส่งผลต่อ ความเชื่อมั่นของนักลงทุน ทั้งนี้ ศูนย์วิจัยฯ มองว่าในไตรมาสหน้า ยังคงมีประเด็นที่ต้องติดตาม คือ การผลักดันนโยบายเศรษฐกิจของรัฐบาลใหม่ และความต่อเนื่องของมาตรการภาครัฐต่อผู้มีรายได้น้อย ดังนั้นรัฐบาลใหม่ควรเร่งดําเนินการผลักดันนโยบายเศรษฐกิจต่างๆ เพื่อให้โครงการที่รัฐบาลได้ประกาศไว้ ได้ดําเนินการต่อไป เพื่อสร้างความเชื่อมั่นให้เกิดขึ้น” ดร.ชาติชายฯ กล่าว
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด สอดส่องกวดขัน “พนันฟุตบอลโลก 2018” หากพบมีการกระทำความผิดให้ดำเนินการโดยเฉียบขาด
วันพฤหัสบดีที่ 7 มิถุนายน 2561
มหาดไทยสั่งการทุกจังหวัด สอดส่องกวดขัน “พนันฟุตบอลโลก 2018” หากพบมีการกระทําความผิดให้ดําเนินการโดยเฉียบขาด
มหาดไทยสั่งการทุกจังหวัด สอดส่องกวดขัน “พนันฟุตบอลโลก 2018” หากพบมีการกระทําความผิดให้ดําเนินการโดยเฉียบขาด
วันนี้ (6 มิ.ย.61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ในระหว่างวันที่ 14 มิถุนายน 2561 ถึงวันที่ 15 กรกฎาคม 2561 จะมีการจัดการแข่งขันฟุตบอลโลก 2018 ขึ้น ซึ่งได้รับความสนใจจากเด็กและเยาวชนตลอดจนประชาชนทั่วไป ติดตามการแข่งขันฯ อย่างแพร่หลาย และอาจเกิดการเล่นการพนันการแข่งขันฟุตบอลเพิ่มมากขึ้น อันเป็นการกระทําความผิดฐานเล่นการพนัน ซึ่งหากผู้ใดฝ่าฝืน จะมีความผิดตามมาตรา 4 ทวิ และตามมาตรา 12 (2) แห่งพระราชบัญญัติการพนัน พุทธศักราช 2478 ต้องระวางโทษจําคุกไม่เกิน 1 ปี หรือปรับไม่เกิน 1,000 บาท หรือทั้งจําทั้งปรับ และการกระทําดังกล่าว อาจทําให้เด็ก เยาวชน และประชาชน ลุ่มหลงมัวเมาในการเล่นการพนัน ตลอดจนเป็นบ่อเกิดของปัญหาอาชญากรรม และปัญหาทางสังคมด้านอื่น ๆ ตามมา
โฆษกกระทรวงมหาดไทยกล่าวว่า เพื่อเป็นการตอบสนองนโยบายของรัฐบาลและนโยบายของพลเอก อนุพงษ์ เผ่าจินดารัฐมนตรีว่าการกระทรวงมหาดไทยในการปราบปรามผู้มีอิทธิพล อีกทั้งยังเป็นการป้องกันปัญหาการเล่นการพนันฟุตบอลดังกล่าวนายฉัตรชัย พรหมเลิศ ปลัดกระทรวงมหาดไทยได้สั่งการไปยังผู้ว่าราชการจังหวัดทุกจังหวัดนําเรื่องการพนันฟุตบอลโลก 2018 เข้าที่ประชุมคณะกรรมการรักษาความมั่นคงและความสงบเรียบร้อย เพื่อกําหนดแนวทางการแก้ไขปัญหาการพนันฟุตบอลและการพนันฟุตบอลออนไลน์ให้ได้ผลอย่างจริงจังและต่อเนื่อง และแจ้งให้นายอําเภอ พนักงานฝ่ายปกครอง พร้อมทั้งประสานเจ้าหน้าที่ตํารวจ ให้สอดส่อง กวดขัน การกระทําความผิดในเรื่องการพนันฟุตบอลโลก 2018 หรือการพนันทายผลกีฬาประเภทอื่น รวมถึงการพนันออนไลน์ หากพบการกระทําความผิด ให้ดําเนินการโดยเฉียบขาด และหากเจ้าหน้าที่ของรัฐเข้าไปมีส่วนร่วมในการกระทําความผิดให้ดําเนินการทางวินัยด้วย และให้ดําเนินการประชาสัมพันธ์สร้างความรับรู้
ความเข้าใจไปยังพี่น้องประชาชน เพื่อรับทราบถึงโทษและผลของการกระทําความผิด
โฆษกกระทรวงมหาดไทยกล่าวเพิ่มเติมว่า กระทรวงมหาดไทย จะดําเนินการบังคับใช้กฎหมายว่าด้วยการพนันอย่างเคร่งครัดและต่อเนื่อง และหากมีประชาชนผู้แจ้งเบาะแสและนําไปสู่การจับกุมผู้กระทําผิดจะได้รับสินบนนําจับตามนัยมาตรา 12 (2)และมาตรา 15 แห่งพระราชบัญญัติการพนันพุทธศักราช 2478 ด้วย ทั้งนี้ สามารถแจ้งเบาะแสได้ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ หรือโทรสายด่วน 1567 โทรฟรี ตลอด 24 ชั่วโมง.
ครั้งที่ 117/2561 วันที่ 6 มิ.ย. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ร่วมงานสัมมนาก้าวใหม่เศรษฐกิจไทย รับความท้าทายอย่างมั่นคง
วันอังคารที่ 20 มีนาคม 2561
รัฐมนตรี ก.อุตฯ ร่วมงานสัมมนาก้าวใหม่เศรษฐกิจไทย รับความท้าทายอย่างมั่นคง
รัฐมนตรี ก.อุตฯ ร่วมงานสัมมนาก้าวใหม่เศรษฐกิจไทย รับความท้าทายอย่างมั่นคง ณ ห้องรอยัล จูบิลี่ บอลรูม อิมแพค เมืองทองธานี
เมื่อวันที่ 19 มีนาคม 2561 นายอุตตม สาวนายน รัฐมนตรีว่าการกระทรวงอุตสาหกรรม ร่วมเสวนาในหัวข้อ “เร่งเครื่องขับเคลื่อนไทยสู่มิติใหม่” ร่วมกับนายกอบศักดิ์ ภูตระกูล รัฐมนตรีประจําสํานักนายกรัฐมนตรี นายไพรินทร์ ชูโชติถาวร รัฐมนตรีช่วยว่าการกระทรวงคมนาคม และนายกานต์ ตระกูลฮุน กรรมการผู้ทรงคุณวุฒิ คณะกรรมการนโยบายการพัฒนาระเบียงเศรษฐกิจพิเศษภาคตะวันออก ในงานสัมมนา Thailand’s New Phase : Turning Opportunities into Realties “ก้าวใหม่เศรษฐกิจไทย รับความท้าทายอย่างมั่นคง” โดยมีนายสมคิด จาตุศรีพิทักษ์ รองนายกรัฐมนตรี ให้เกียรติเป็นประธานเปิดงานสัมมนา ณ ห้องรอยัล จูบิลี่ บอลรูม อิมแพค เมืองทองธานี
โดยนายอุตตมฯ กล่าวบนเวทีการเสวนาตอนหนึ่งว่า "ประเทศไทยไม่ได้มองการลงทุนจากต่างประเทศเหมือนเดิม แต่จะเป็นการลงทุนในฐานะหุ้นส่วน ซึ่งต้องทํางานด้วยกันภายใต้ไทยแลนด์ 4.0 ที่การเติบโตทางเศรษฐกิจในระยะสั้นนี้ ถือเป็นจุดแข็ง ทําให้มีการเติบโตทางเศรษฐกิจอย่างยั่งยืน โดยต้องมีปัจจัยขับเคลื่อนที่ทําให้เป็นคนไทย 4.0 โดยใช้เทคโนโลยีเข้ามาช่วยให้เข้าถึงทุกกลุ่ม ทั้งภาคผู้ประกอบการ สังคม และการศึกษา"
รัฐบาลไทย-ข่าวทำเนียบรัฐบาล-มาตรการทางภาษีเพื่อสนับสนุนการบริจาคให้แก่สถานพยาบาล
วันพุธที่ 17 มกราคม 2561
มาตรการทางภาษีเพื่อสนับสนุนการบริจาคให้แก่สถานพยาบาล
ในการประชุมคณะรัฐมนตรีเมื่อวันที่ 16 มกราคม 2561 คณะรัฐมนตรีได้มีมติเห็นชอบมาตรการทางภาษีเพื่อสนับสนุนการบริจาคให้แก่สถานพยาบาล เพื่อช่วยแก้ปัญหาสภาพคล่องทางการเงินและการคลังของสถานพยาบาล
ในการประชุมคณะรัฐมนตรีเมื่อวันที่ 16 มกราคม 2561 คณะรัฐมนตรีได้มีมติเห็นชอบมาตรการทางภาษีเพื่อสนับสนุนการบริจาคให้แก่สถานพยาบาล เพื่อช่วยแก้ปัญหาสภาพคล่องทางการเงินและการคลังของสถานพยาบาล อันจะมีส่วนช่วยทําให้สถานพยาบาลสามารถให้บริการสาธารณสุขได้อย่างมีคุณภาพ และเพื่อก่อให้เกิดความเป็นธรรมในการให้บริการด้านสาธารณสุข จึงเห็นควรกําหนดสิทธิประโยชน์ทางภาษีเพื่อจูงใจให้ภาคเอกชนมีส่วนร่วมในการบริจาคเพื่อสนับสนุนการดําเนินงานของสถานพยาบาล โดยมีสาระสําคัญสรุปได้ ดังนี้
กําหนดให้บุคคลธรรมดาหรือบริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่สถานพยาบาลซึ่งดําเนินการโดยกระทรวง ทบวง กรม องค์กรปกครองส่วนท้องถิ่น รัฐวิสาหกิจสถาบันการศึกษาของรัฐ หน่วยงานอื่นของรัฐ สภากาชาดไทย และสถานพยาบาลอื่นที่กระทรวงสาธารณสุขประกาศกําหนด ได้รับสิทธิประโยชน์ทางภาษี ดังนี้
(1) บุคคลธรรมดา ให้หักลดหย่อนได้เพิ่มอีก 1 เท่า รวมหักได้เป็นจํานวน 2 เท่าของจํานวนเงินที่บริจาค แต่เมื่อรวมกับการบริจาคเพื่อสนับสนุนการศึกษาแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่น ๆ แล้ว
(2) บริษัทหรือห้างหุ้นส่วนนิติบุคคล ให้หักเป็นรายจ่ายเพิ่มอีก 1 เท่า รวมหักได้เป็นจํานวน 2 เท่าของรายจ่ายที่บริจาค ไม่ว่าจะได้จ่ายเป็นเงินหรือทรัพย์สิน แต่เมื่อรวมกับรายจ่ายที่จ่ายเป็นค่าใช้จ่าย เพื่อสนับสนุนการศึกษา และรายจ่ายที่กําหนดแล้วต้องไม่เกินร้อยละ 10 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา
(3) ให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่บุคคลธรรมดาและบริษัทหรือห้างหุ้นส่วนนิติบุคคล สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคข้างต้น
ทั้งนี้ ตามหลักเกณฑ์และเงื่อนไขที่กําหนด และสําหรับการบริจาคที่เกิดขึ้นตั้งแต่วันที่ 1 มกราคม 2561 เป็นต้นไป
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-สมาคมแม่บ้านแรงงาน มอบทุนเรียนดี แก่บุตรข้าราชการและเจ้าหน้าที่กระทรวงแรงงาน
วันจันทร์ที่ 4 กันยายน 2560
สมาคมแม่บ้านแรงงาน มอบทุนเรียนดี แก่บุตรข้าราชการและเจ้าหน้าที่กระทรวงแรงงาน
สมาคมแม่บ้านแรงงาน มอบทุนเรียนดี แก่บุตรข้าราชการและเจ้าหน้าที่กระทรวงแรงงาน
วันที่ ๔ กันยายน ๒๕๖๐ เวลา ๑๑.๓๐ น. หม่อมหลวงปุณฑริก สมิติ ปลัดกระทรวงแรงงาน ในฐานะนายกสมาคมแม่บ้านแรงงาน เป็นประธานในพิธีมอบทุนการศึกษาของสมาคมแม่บ้านแรงงาน ประจําปี ๒๕๖๐ ณ ห้องรับรองสํานักงานปลัดกระทรวงแรงงาน ชั้น ๕ อาคารกระทรวงแรงงาน โดยได้กล่าวแสดงความยินดีกับผู้ที่ได้รับทุนการศึกษาทุกคน โดยหวังจะมีส่วนช่วยสนับสนุนและส่งเสริมการศึกษาบุตรของบุคลากร ตามเจตนารมณ์ของสมาคมแม่บ้านฯ ซึ่งทุนการศึกษาดังกล่าวเปรียบเสมือนรางวัลที่มอบให้แก่ผู้มีความประพฤติเรียบร้อยและมีผลการเรียนดี ขอให้มีความตั้งใจและมีความเพียรในการศึกษา เพื่ออนาคตของตนเอง และเป็นกําลังสําคัญในการพัฒนาชาติบ้านเมืองต่อไป
สําหรับวัตถุประสงค์ขอการมอบทุนการศึกษาดังกล่าว คือ เพื่อช่วยเหลือข้าราชการชั้นผู้น้อย ลูกจ้างประจํา และพนักงานราชการของกระทรวงแรงงานที่มีรายได้ไม่สูงมากนัก ซึ่งพลเอกศิริชัย ดิษฐกุล รัฐมนตรีว่าการกระทรวงแรงงาน ได้ให้ความสําคัญกับข้าราชการและเจ้าหน้าที่ของกระทรวงแรงงานเป็นอย่างมาก จึงสนับสนุนให้สมาคมแม่บ้านแรงงานนําเงินรายได้ส่วนหนึ่งจากการจัดงานกาชาดประจําปี มาจัดสรรให้เป็นทุนการศึกษา สําหรับช่วยแบ่งเบาภาระด้านการศึกษาและเป็นกําลังใจให้บุตรของเจ้าหน้าที่กระทรวงแรงงานได้มีความมานะ พยายาม ตั้งใจศึกษาเล่าเรียนให้มีผลการเรียนอยู่ในเกณฑ์ดี เพื่อที่จะมีโอกาสได้รับทุนการศึกษาจากสมาคมอีกในครั้งต่อๆ ไป
ทั้งนี้ ในปี ๒๕๖๐ มีผู้ผ่านการพิจารณาตามระเบียบและหลักเกณฑ์ที่คณะกรรมการฯกําหนดจํานวน ๑๕๒ ราย จําแนกตามระดับชั้นเรียน ได้แก่ ระดับอนุบาล – ม.๓ จํานวน ๑๒๕ ราย, ระดับ ม.๔ – อาชีวะศึกษา จํานวน ๑๗ ราย, ระดับปริญญาตรี จํานวน ๑๐ ราย และจําแนกตามหน่วยงาน ได้แก่ สํานักงานปลัดกระทรวงแรงงาน จํานวน ๒๖ ราย, กรมการจัดหางาน จํานวน ๒๗ ราย, กรมพัฒนาฝีมือแรงงาน จํานวน ๒๔ ราย, กรมสวัสดิการและคุ้มครองแรงงาน จํานวน ๖๐ ราย และสํานักงานประกันสังคม จํานวน ๑๕ ราย รวมเป็นเงินสนับสนุนทุนการศึกษาทั้งสิ้น ๓๕๑,๐๐๐ บาท
+++++++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-TCELS จับมือร่วมกับ สวทช. หนุนการวิจัย พัฒนา และทดสอบทางคลินิก อาหารฟังก์ชั่น เปิดรับสมัครผู้ประกอบการอุตสาหกรรมอาหาร ตอบโจทย์สังคมผู้สูงวัย
วันศุกร์ที่ 1 มีนาคม 2562
TCELS จับมือร่วมกับ สวทช. หนุนการวิจัย พัฒนา และทดสอบทางคลินิก อาหารฟังก์ชั่น เปิดรับสมัครผู้ประกอบการอุตสาหกรรมอาหาร ตอบโจทย์สังคมผู้สูงวัย
ทีเซลส์ ร่วมกับ สวทช. เปิดรับสมัครผู้ประกอบการอุตสาหกรรมอาหารที่ต้องการพัฒนาผลิตภัณฑ์ใหม่ในกลุ่มอาหารฟังก์ชั่น
กระทรวงวิทยาศาสตร์และเทคโนโลยีโดยศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS)ฝ่ายโปรแกรมบริหารผลิตภัณฑ์เครื่องสําอางและเสริมอาหาร จับมือร่วมกับสํานักงานพัฒนาวิทยาศาสตร์และเทคโนโลยีแห่งชาติ (สวทช.)โดย โปรแกรมสนับสนุนการพัฒนาเทคโนโลยีและนวัตกรรม (ITAP) คิกออฟโครงการวิจัย พัฒนา และทดสอบทางคลินิก สําหรับอาหารฟังก์ชั่น เปิดรับสมัครผู้ประกอบการอุตสาหกรรมอาหารที่ต้องการพัฒนาผลิตภัณฑ์ใหม่ในกลุ่มอาหารฟังก์ชั่น หรือ ต้องการวิจัยทางคลินิกสําหรับอาหารฟังก์ชั่น พัฒนาอาหารฟังก์ชั่น ตอบโจทย์สังคมผู้สูงอายุ พร้อมขึ้นทะเบียน อย. และสนับสนุนผู้ประกอบการไทยในการวิจัยและพัฒนาผลิตภัณฑ์อาหารฟังก์ชั่น หรือ อาหารมีวัตถุประสงค์พิเศษ สําหรับสังคมผู้สูงอายุ และการวิจัยทางคลินิกในอาหารฟังก์ชั่น เพื่อสร้างความเชื่อมั่น ยืนยันความปลอดภัย และประสิทธิภาพของผลิตภัณฑ์ได้จริง
สนใจสมัครเข้าร่วมโครงการ : ตั้งแต่วันที่ 22 ก.พ. – 5 มี.ค. 2562
สอบถามรายละเอียด : โทร. 0 2564 7000 ต่อ 1388 เสาวภา ยุววุฑโฒ (ITAP)
รัฐบาลไทย-ข่าวทำเนียบรัฐบาล-รัฐบาลตั้ง คกก.ไทยนิยมยั่งยืนมุ่งแก้ปัญหาระดับฐานราก เน้นจังหวัด อำเภอ ตำบล เป็นศูนย์กลาง ดันประชารัฐชูศักยภาพ-ลดอุปสรรคพื้นที่ จับมือขับเคลื่อนการพัฒนาอย่างยั่งยืน
วันอาทิตย์ที่ 28 มกราคม 2561
รัฐบาลตั้ง คกก.ไทยนิยมยั่งยืนมุ่งแก้ปัญหาระดับฐานราก เน้นจังหวัด อําเภอ ตําบล เป็นศูนย์กลาง ดันประชารัฐชูศักยภาพ-ลดอุปสรรคพื้นที่ จับมือขับเคลื่อนการพัฒนาอย่างยั่งยืน
รัฐบาลตั้ง คกก.ไทยนิยมยั่งยืนมุ่งแก้ปัญหาระดับฐานราก เน้นจังหวัด อําเภอ ตําบล เป็นศูนย์กลาง ดันประชารัฐชูศักยภาพ-ลดอุปสรรคพื้นที่ จับมือขับเคลื่อนการพัฒนาอย่างยั่งยืน
วันที่ 28 มกราคม 2561 พลเอก ประยุทธ์ จันทร์โอชา นายกรัฐมนตรี กล่าวถึงการแต่งตั้งคณะกรรมการขับเคลื่อนการพัฒนาประเทศตามโครงการไทยนิยมยั่งยืน ว่า รัฐบาลมีความตั้งใจว่า ปี 2561 จะเป็นปีแห่งการเปลี่ยนแปลงประเทศในทุกด้าน ทั้งการทํางานของหน่วยราชการ เศรษฐกิจการค้าการลงทุน และการช่วยเหลือประชาชนในระดับฐานราก
"นายกฯ เน้นย้ําว่า การพัฒนาความเจริญในทุกจังหวัดทั่วประเทศจะต้องอาศัยความร่วมมือของทุกส่วนตั้งแต่ระดับประเทศ จังหวัด อําเภอ จนถึงตําบล เพื่อลงไปขับเคลื่อนกับประชาชน โดยแต่ละจังหวัดต้องไปพิจารณาว่าศักยภาพที่เป็นจุดแข็งและปัญหาอุปสรรคของตนเองคืออะไร และจะต้อง นําสิ่งใดไปต่อยอดหรือปรับปรุงแก้ไขให้ดีขึ้น"
สําหรับโครงสร้างการทํางานของคณะกรรมการขับเคลื่อนฯ ประกอบด้วย 1) คณะกรรมการอํานวยการระดับชาติที่มีนายกรัฐมนตรีเป็นประธาน และ รมว.มท. เป็นเลขานุการ 2) คณะกรรมการขับเคลื่อนระดับจังหวัด มีผู้ว่าราชการจังหวัดเป็นประธาน 3) คณะกรรมการขับเคลื่อนระดับอําเภอ มีนายอําเภอเป็นประธาน 4) ทีมขับเคลื่อนการพัฒนาระดับตําบล มีข้าราชการและหน่วยงานความมั่นคงในพื้นที่ ปราชญ์ชาวบ้าน และจิตอาสาเราทําความดีด้วยหัวใจ เป็นคณะทํางาน 5) คณะกรรมการขับเคลื่อนระดับกรุงเทพมหานคร เขต และชุมชน
นายกรัฐมนตรีกล่าวด้วยว่า ปัญหาและอุปสรรคที่กรรมการทุกระดับจะลงไปแก้ไขนั้นครอบคลุมทุกมิติ เช่น ปัญหาปากท้อง การเกษตร ระบบชลประทาน ถนน ไฟฟ้า ประปา ฯลฯ โดยเฉพาะการช่วยเหลือผู้มีรายได้น้อยที่ลงทะเบียนเพื่อสวัสดิการแห่งรัฐ 11.4 ล้านคน ซึ่งกระจายอยู่ทั่วประเทศ เมื่อแต่ละจังหวัดรู้ว่าตนเองมีศักยภาพหรือปัญหาเรื่องใดแล้ว รัฐบาลจะส่งทีมงานลงไปเพื่อทํางานร่วมกับกรรมการระดับต่าง ๆ เพื่อร่วมกันวางแผนพัฒนาแก้ไขปัญหา จัดสรรงบประมาณตามความจําเป็น เพราะแต่ละพื้นที่มีความแตกต่างกัน
"การขับเคลื่อนของแต่ละจังหวัดจะสอดคล้องกับการลงพื้นที่ของนายกฯ เพื่อให้เห็นปัญหาที่แท้จริงและเก็บรวบรวมข้อมูลไปพัฒนาอย่างตรงจุด เช่นที่ผ่านมาคือ จ.กาฬสินธุ์ และ จ.แม่ฮ่องสอน โดยจะเน้นการทํางานแบบประชารัฐที่ภาครัฐ เอกชน มหาวิทยาลัย และประชาชน เข้ามาร่วมกัน ซึ่งคณะทํางานในพื้นที่มีถึง 7,463 ทีม ซึ่งจะช่วยสนับสนุนให้เกิดการพัฒนาที่ตอบโจทย์ของพื้นที่ได้อย่างยั่งยืน"
---------------------
รัฐบาลไทย-ข่าวทำเนียบรัฐบาล-ทส. จัดกิจกรรมเนื่องในโอกาสมหามงคล วันเฉลิมพระชนมพรรษา พระบาทสมเด็จพระเจ้าอยู่หัว ปลูกต้นรวงผึ้งเพื่อแผ่นดิน เพิ่มพื้นที่สีเขียว เพื่อสุพรรณบุรี
วันพฤหัสบดีที่ 1 สิงหาคม 2562
ทส. จัดกิจกรรมเนื่องในโอกาสมหามงคล วันเฉลิมพระชนมพรรษา พระบาทสมเด็จพระเจ้าอยู่หัว ปลูกต้นรวงผึ้งเพื่อแผ่นดิน เพิ่มพื้นที่สีเขียว เพื่อสุพรรณบุรี
กระทรวงทรัพยากรธรรมชาติและสิ่งแวดล้อม จัดโครงการเพิ่มพื้นที่สีเขียว เพื่อสุพรรณบุรี ปลูกต้นรวงผึ้งเพื่อแผ่นดิน เนื่องในโอกาสมหามงคล วันเฉลิมพระชนมพรรณษา พระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562 ณ หอประชุม 2 โรงเรียนกรรณสูตศึกษาลัย
ทส. จัดกิจกรรมเนื่องในโอกาสมหามงคล วันเฉลิมพระชนมพรรษา พระบาทสมเด็จพระเจ้าอยู่หัว ปลูกต้นรวงผึ้งเพื่อแผ่นดิน เพิ่มพื้นที่สีเขียว เพื่อสุพรรณบุรี
กระทรวงทรัพยากรธรรมชาติและสิ่งแวดล้อม จัดโครงการเพิ่มพื้นที่สีเขียว เพื่อสุพรรณบุรี ปลูกต้นรวงผึ้งเพื่อแผ่นดิน เนื่องในโอกาสมหามงคล วันเฉลิมพระชนมพรรณษา พระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562 ณ หอประชุม 2 โรงเรียนกรรณสูตศึกษาลัย อําเภอเมือง จังหวัดสุพรรณบุรี
ในวันนี้ (1 สิงหาคม 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เปิดประธานเปิดโครงการเพิ่มพื้นที่สีเขียว เพื่อสุพรรณบุรี ปลูกต้นรวงผึ้งเพื่อแผ่นดิน เนื่องในโอกาสมหามงคล วันเฉลิมพระชนมพรรณษา พระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562ณ หอประชุม 2 โรงเรียนกรรณสูตศึกษาลัย อําเภอเมือง จังหวัดสุพรรณบุรี พร้อมทั้งมอบต้นกล้ารวงผึ้ง จํานวน 3,000 ต้น ให้แก่สถานศึกษา 505 แห่ง และส่วนราชการในจังหวัดสุพรรณบุรี เพื่อนําไปปลูกและนําไปบํารุงรักษาให้งอกงามโดย กรมป่าไม้ ได้ดําเนินโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก เพื่อให้ประชาชน หน่วยงานภาครัฐ ภาคเอกชน และทุกภาคส่วน ทั่วประเทศ ร่วมกันปลูกต้นไม้ในที่ดินของตนเอง พื้นที่สาธรณะ หรือพื้นที่อื่นๆ ที่มีความเหมาะสม และร่วมกันปลูกป่าในพื้นที่ป่าเสื่อมโทรม พร้อมทั้งบํารุงรักษาต้นไม้ให้เจริญเติบโตงอกงาม อันเป็นการถวายความจงรักภักดีแด่พระบาทสมเด็จพระเจ้าอยู่หัว
รัฐบาลไทย-ข่าวทำเนียบรัฐบาล-ประเดิมงบปี’63 เปิดอบรม “กฎหมายแรงงานที่นายจ้าง-ลูกจ้างต้องรู้” หลักสูตรยอดฮิต
วันพุธที่ 6 พฤศจิกายน 2562
ประเดิมงบปี’63 เปิดอบรม “กฎหมายแรงงานที่นายจ้าง-ลูกจ้างต้องรู้” หลักสูตรยอดฮิต
ประเดิมหลักสูตรแรกของปีงบประมาณ 2563 กรมสวัสดิการและคุ้มครองแรงงาน
เปิดอบรม “กฎหมายแรงงานที่นายจ้าง-ลูกจ้างต้องรู้” อบรมฟรี ไม่มีค่าลงทะเบียน เริ่มรับสมัครออนไลน์ 11 พฤศจิกายน 2562 นี้ หวังให้นายจ้างลูกจ้างปฏิบัติต่อกันอย่างถูกต้องตามกฎหมาย เพื่อสร้างความสุขร่วมกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า การพัฒนาทรัพยากรแรงงาน โดยการส่งเสริมสนับสนุนสร้างความรู้ ความเข้าใจ ให้เกิดทักษะในการปฏิบัติงานร่วมกันระหว่างนายจ้างและลูกจ้าง ถือเป็นภารกิจที่กรมสวัสดิการและคุ้มครองแรงงานดําเนินการมาเป็นประจําทุกปี คือการให้บริการวิชาการจัดอบรมให้ความรู้ในด้านต่าง ๆ ที่เกี่ยวข้องกับแรงงาน สําหรับปีงบประมาณ พ.ศ. 2563 นี้ กสร. ประเดิมเปิดหลักสูตรแรกของปีคือ หลักสูตร “กฎหมายแรงงานที่นายจ้าง-ลูกจ้างต้องรู้” ซึ่งจะจัดอบรมในระหว่างวันที่ 27 – 29 พฤศจิกายน 2562 ทั้งนี้ หลักสูตรดังกล่าวถือเป็นหลักสูตรยอดนิยมซึ่งในปีที่ผ่าน ๆ มา มีผู้ให้ความสนใจสมัครเข้าอบรมเป็นจํานวนมาก เนื่องจากหลักสูตรดังกล่าวทําให้ทราบถึงสิทธิ หน้าที่ตามกฎหมายแรงงานของนายจ้างและลูกจ้างที่พึงปฏิบัติต่อกันและสามารถทํางานร่วมกันได้อย่างมีความสุข โดยใช้เวลาในการอบรม 18 ชั่วโมง หรือ 3 วันทําการ และจะเปิดรับสมัครจํานวน 70 คน ตั้งแต่วันที่ 11 - 15 พฤศจิกายน 2562 หรือจนกว่าจะมีผู้สมัครเต็มอัตรา โดยไม่ต้องเสียค่าใช้จ่ายใด ๆ ทั้งสิ้น สมัครออนไลน์ ได้ที่ http://tls.labour.go.th เมนูหลัก: ฝึกอบรมทรัพยากรแรงงาน
นายอภิญญา กล่าวต่อว่า นอกจากนี้ กสร. ได้เตรียมเปิดหลักสูตรฝึกอบรมอื่น ๆ ให้แก่นายจ้าง ลูกจ้างอีกมากมาย โดยสามารถติดตามรายละเอียดและความเคลื่อนไหวของหลักสูตรอื่นๆ ที่จะเปิดรับสมัครในปีงบประมาณ 2563 หรือสอบถามข้อมูลเพิ่มเติม ได้ที่ กลุ่มงานพัฒนาทรัพยากรแรงงาน สํานักพัฒนามาตรฐานแรงงาน โทรศัพท์ 0 2245 1371-2 หรือเว็บไซต์ http://tls.labour.go.th เมนูหลัก: ฝึกอบรมทรัพยากรแรงงาน
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสินเผยดัชนีความเชื่อมั่นเศรษฐกิจฐานราก ไตรมาส 3 ปี 2561 ส่งสัญญาณดีขึ้น
วันศุกร์ที่ 26 ตุลาคม 2561
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสินเผยดัชนีความเชื่อมั่นเศรษฐกิจฐานราก ไตรมาส 3 ปี 2561 ส่งสัญญาณดีขึ้น
ผลการสํารวจดัชนีความเชื่อมั่นเศรษฐกิจฐานราก (GSI) ประจําไตรมาส 3 ปี 2561 ได้ดําเนินการสํารวจจากกลุ่มตัวอย่างประชาชนที่มีรายได้ไม่เกิน 15,000 บาท ทั่วประเทศ จํานวน 2,150 ตัวอย่าง พบว่า ดัชนี GSI ไตรมาส 3 ปี 2561 อยู่ที่ระดับ 43.8
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า “ผลการสํารวจดัชนีความเชื่อมั่นเศรษฐกิจฐานราก (GSI) ประจําไตรมาส 3 ปี 2561 ได้ดําเนินการสํารวจจากกลุ่มตัวอย่างประชาชนที่มีรายได้ไม่เกิน 15,000 บาท ทั่วประเทศ จํานวน 2,150 ตัวอย่าง พบว่า ดัชนี GSI ไตรมาส 3 ปี 2561 อยู่ที่ระดับ 43.8 ปรับตัวสูงขึ้นจากไตรมาสก่อนที่อยู่ระดับ 40.5 เนื่องจากประชาชนฐานรากเชื่อมั่นและรู้สึกว่าเศรษฐกิจไทย โดยรวมฟื้นตัวต่อเนื่อง ราคาพืชผลเกษตรที่สําคัญปรับตัวสูงขึ้น เช่น ข้าว มันสําปะหลัง สําหรับ GSI ในอนาคตอีก 6 เดือนข้างหน้า ประชาชนฐานรากมีมุมมองที่ดีขึ้นมาอยู่ที่ระดับ 46.0 ส่วนหนึ่งเนื่องจากภาครัฐยังคงมีมาตรการช่วยเหลือผู้มีรายได้น้อยอย่างต่อเนื่อง อาทิ มาตรการพัฒนาคุณภาพชีวิต การเพิ่มวงเงินในบัตรสวัสดิการแห่งรัฐ และโครงการไทยนิยมยั่งยืน
อย่างไรก็ตามเมื่อพิจารณาองค์ประกอบดัชนีความเชื่อมั่นในด้านต่างๆ เทียบกับไตรมาสก่อน พบว่า ด้านความสามารถในการชําระหนี้สิน การหารายได้ โอกาสในการหางานทํา และภาวะเศรษฐกิจที่ปรับตัวเพิ่มขึ้น เนื่องจากเศรษฐกิจโดยรวมฟื้นตัวอย่างต่อเนื่องและกระจายไปสู่ภูมิภาค ส่วนด้านอื่นๆ ปรับตัวลดลง
ทั้งนี้ เมื่อเปรียบเทียบกับช่วงเวลาเดียวกันของปีก่อนพบว่า ประชาชนฐานรากมีความเชื่อมั่นเพิ่มขึ้นในด้านการจับจ่ายใช้สอย และความสามารถในการชําระหนี้ ส่วนด้านการออม การหารายได้ ภาวะเศรษฐกิจ และโอกาสในการหางานทําปรับตัวลดลง ทั้งนี้ ศูนย์วิจัยฯ มองว่าในไตรมาสหน้าดัชนีความเชื่อมั่นเศรษฐกิจฐานรากจะปรับสูงขึ้น เนื่องจากแนวโน้มสถานการณ์ด้านปริมาณผลผลิต/ราคาสินค้าเกษตรที่สําคัญมีทิศทางดีขึ้น ผลจากนโยบาย/มาตรการช่วยเหลือผู้มีรายได้น้อยและเกษตรกรของภาครัฐที่ออกมาอย่างต่อเนื่อง อาทิ โครงการพัฒนาคุณภาพชีวิตผู้มีบัตรสวัสดิการแห่งรัฐ โครงการสินเชื่อชะลอการขายข้าวเปลือกนาปี ประกอบกับปัจจัยบวกจากเศรษฐกิจในภาพรวมที่เพิ่มขึ้นอย่างมีเสถียรภาพ และความชัดเจนในการเลือกตั้งปี 2562” ผู้อํานวยการธนาคารออมสิน กล่าวในที่สุด